Alarmprisen 2001

Alarmprisen 2001 var den første utgaven av Alarmprisen og ble delt ut på Rockefeller i Oslo lørdag 3. februar 2001. Det ble delt ut priser til norske artister i ti prisklasser og til internasjonale artister i tre klasser. Tungtvann vant flest priser under den norske utdelingen med to priser i klassene beste hiphop/rapalbum for Nord og ned og beste låt for «Ubudne gjæsta». 

De ti norske prisklassene var fordelt på fem sjangerklasser, hvor norske album innen hver sjanger ble vurdert, og fem tilleggsklasser, hvor det også ble delt ut pris til beste plateselskap og musikknettsted. Av klassene fra denne utdelingen ble seks beholdt under alle de syv utgavene av Alarmprisen; sjangerklassene for rock, pop, hiphop og metal, samt klassene for årets låt og liveartist. Klassen for beste house/technoalbum ble delt ut to ganger, mens tre prisklasser bare ble delt ut en gang. På forhånd ble det også delt ut priser i tre klasser for internasjonale artister. Det islandske bandet Sigur Rós vant to av prisene her. Det var for øvrig den eneste gangen internasjonale klasser var en del av Alarmprisen. De nominerte i de ulike klassene ble valgt ut gjennom en avstemning blant 52 musikkjournalister, og uten at plateselskapene måtte melde på sine artister på forhånd. Vinneren ble deretter kåret gjennom en avstemming hvor publikumstemmer på Alarmprisens nettsider og musikkjournalistenes stemmer talte 50% hver.

Konferansierer under utdelingen var Anneli Drecker og Harald Are Lund, og utdelingen ble overført direkte på NRK Upunkts nettsider, NRK P3 og på flere studentradioer. Etter selve utdelingen, ble det arrangert konserter på flere av Rockefellers scener, hvor flere av de nominerte artistene opptrådde.

 Vinnere 
 Klasse Artist For verk Årets rockealbum  Motorpsycho  Let Them Eat Cake  Årets popalbum  Sister Sonny  While Others Dance, Sister Sonny Årets hiphop/rapalbum  Tungtvann  Nord og ned Årets house/technoalbum  Illumination  This is Illumination Årets metalalbum  Immortal  Damned in Black Årets låt  Tungtvann   «Ubudne gjæsta» Årets norske liveband/artist  Satyricon  Årets overraskelse  Briskeby  Årets plateselskap    Årets nettside  moonfog.com  Årets internasjonale album  Sigur Rós  Agætis Byrjun Årets internasjonale låt  Sigur Rós  «Svefn-g-englar» Årets internasjonale overraskelse  Goldfrapp 

 Nominerte 
Årets rockealbum:
 Motorpsycho: Let Them Eat Cake 
 Ricochets: Slo-mo Suicide
 Cato Salsa Experience: A Good Tip For a Good Time
 Gluecifer: Tender Is the Savage
 Euroboys: Getting Out of Nowhere
 Amulet: The Burning Sphere

Årets popalbum:
 Sister Sonny: While Others Dance, Sister Sonny
 Briskeby: Jeans for Onassis
 Bertine Zetlitz: Beautiful So Far
 Ai Phoenix: The Driver is dead
 St. Thomas: Mysterious Walks
 Karen Jo Fields: Embrace Me

Årets hiphop/rapalbum:
 Tungtvann: Nord og ned
 Pen Jakke: Østen 
 Tommy Tee: Scandalnavia
 Diaz: 2050
 Klovner i kamp: Schwin

Årets house/technoalbum:
 Illumination: This is Illumination
 Div. artister: Tellé samleplate
 Nils Petter Molvær: Solid Ether
 Biosphere: Cirque
 Div. artister: Prima Norsk
 Motion Control: Groove Tool 

Årets metalalbum:
 Immortal: Damned in Black
 Borknagar: Quintessence
 Theatre of Tragedy: Musiagu
 Mayhem: Grand Declaration of War
 Enslaved: Mardraum: Beyond the Within

Årets låt:
 Tungtvann : «Ubudne gjæsta»
 Briskeby: «Propaganda»
 Motorpsycho: «Walkin With J»
 Cadillac: «Two Times More»
 Martine & Mirejam: «Go To The Beat»
 Kings of Convenience: «Toxic Girl»
 Anneli Drecker: «All I Know»
 Euroboys: «Turn That Sound Up»
 Ai Phoenix: «This Is Close»
 Annie: «The Greatest Hit»
 Xploding Plastix: «Treat Me Mean, I need the Reputation»

Årets norske liveband/artist:
 Satyricon
 Cloroform
 Motorpsycho
 Cadillac
 Ricochets
 BigBang
 Jaga Jazzist
 Atakama

Årets overraskelse:
 Briskeby
 Kim Hiorthøy
 St. Thomas
 Karen Jo Fields

Årets plateselskap:

 Smalltown Supersound
 Tellé Records

 Rune Grammofon

Årets nettside:
 moonfog.com
 Panorama.no

 Ballade.no


 Nominerte i internasjonale klasser 

Årets internasjonale album
 Radiohead: Kid A
 Sigur Rós: Agætis Byrjun
 Primal Scream: Xtrmntr
 Coldplay: Parachutes
 Grandaddy: The Sophtware Slump
 Goldfrapp: Felt Mountain
 D'Angelo: Voodoo
 Wookie: Wookie
 Finley Quaye: Vanguard

Årets internasjonale låt
 Sigur Rós: «Svefn-g-englar»
 Madonna: «Music»
 Björk: «107 Steps»
 Artful Dodger: «Re-Rewind»
 Daft Punk: «One More Time»

Årets internasjonale overraskelse
 Goldfrapp
 UK garage

 Referanser 

 Kilder 




Kategori:Alarmprisen
Kategori:Hendelser i 2001
Kategori:Musikk i 2000
Kategori:Musikk i 2001
Kategori:2000 i Norge
Kategori:2001 i Norge